Jesus se klere - www.bybelkennis.co.za
by Mitch Kalp · Published 20/01/2014 · Updated 28/09/2014
Jesus se klere – Francois Malan
Na aanleiding van die artikel oor die verdeling van Jesus se klere wonder ek net in hoe mate dit van die bloed besmeer was dat mense dit nog sou wou gehad het of was daar dalk ‘n ander reëling in werking? Ek wonder net.
Daar was sekerlik bloed aan sy klere, nadat Jesus op sy kaal bolyf met die kats gegésel is (Mt 27:26; Mk 15:15), en toe ‘n pers soldatemantel daaroor aangetrek het om Hom te bespot, en eers daarna sy eie klere aangetrek het vir die tog na Getsemane (Mt 27:28-31; Mk 15:16-20).
Die soldate was so gretig om dit te kry dat hulle lootjies getrek het om dit aan een toe te ken en nie in vier stukke geskeur word vir elke soldaat ‘n stukkie nie.
Daarmee het hulle onwetend die Skrif vervul; Ps 22:18 handel oor ‘n sieke wat ly, en ‘n bende misdadigers behandel hom asof hy reeds dood is, deur sy klere uit te trek. Maar aan die einde sterf hy nie. Sy nood en vervolging en eensaamheid, wat in Ps 22 uitgespel word, word in die Nuwe Testament op ‘n paar plekke toegepas op Jesus, wat sy heerlikheid vrywillig neergelê het, en Homself oorgegee het aan lyding, die uittrek van al sy klere, en in die dood, ter wille van ons sonde. Maar Hy bly onder die beskerming van God, wat duisternis oor die aarde stuur om Hom te bedek, en Hom op die derde dag opwek uit die dood.
by Mitch Kalp · Published 22/01/2014 · Last modified 28/09/2014